Mao Zedong l'é stà un rivołuxionario e statista cinexe, tra i fondatori inte el 1921 del Partio Comunista Cinexe e presidente de ła Republica Popołare Cinexe dal 1949 al 1958. Mao Ze Dong l'era nato a Shaoshan inte el 1893 , fioło de na fameja de contadini. Inte el 1927 el rompe col Kuomitang, el partio de Chang Kai-shek, guidando l'insurexion contro lo steso partio, che parò fałise. In seguito el organixa grupi armà de estraxion contadina inte ła rejon del Hunan e inte el 1931 el vien eleto presidente de ła neo-costituatasi Republica Comunista del Hunan e del Kiang-shi. Costreto a ła fuga, inte el 1933-1934, el organixa la Longa Marcia fin a Yenan. Inte el 1937, co ła guera contro el Giapon, el firma un acordo col Kuomitang. Terminà el conflito inte el 1945, el sconfige definitavemente el Kuomitang durante ła guera çiviłe del 1946-1949 e l'1° de otobre 1949 el proclama la Republica Popołare Cinexe, che el guidarà fin al 1958. Inte el 1959, el scumisia ła so bataglia ideologica contro el revisionismo soviètego e ła destalizaxion vosuda da Nikita Chruščëv, bataglia propedeutica a ła cosideta rivołuxion culturałe del 1966-1969 , da cui nase anca ła costixion cinexe del 1975.